
28 DR.30.9.2004 

 
 

Saya pernah sebut dalam soal air dahulu.  Hari ini kita lihat negeri-negeri 
hendak naikkan tarif air,  sedangkan tujuan kita bila kita menswastakan air ini kita 
hendak pertama air lebih murah dan kualiti air yang dibekalkan juga lebih baik.  Tetapi 
kalau harga air semakin naik dan kualiti pun tidak baik, pada saya penswastaan tidak 
mencapai matlamat.  Saya pernah sebut Tuan Yang di-Pertua, negara-negara maju 
yang mengamalkan penswastaan ini, syarikat-syarikat yang diswastakan itu 
menyumbang beratus-ratus bilion ringgit kepada kerajaan.  Kita tidak sampai RM30 
bilion pun dapat disumbangkan.  Ertinya dasar penswastaan kita setakat ini tidak 
mewujudkan kecekapan dan tidak memberi manfaat sebaiknya kepada rakyat.   

Saya harap supaya kita dapat tubuhkan jawatankuasa pemantau ini Tuan 
Yang di-Pertua iaitu regulators ini.  Negara-negara maju yang mengamalkan 
penswastaan ini mereka ada regulators ini, ada expertnya dalam bidang penswastaan 
ini dan mereka ini akan menilai, kalau penswastaan itu memberi manfaat kepada 
rakyat, meningkatkan kecekapan, harga semakin murah, okey jalan.  Kalau ia tidak 
meningkatkan kecekapan rakyat terpaksa menanggung kos beban yang lebih tinggi 
ertinya tidak perlu kita menswastakan. Jadi ini saya minta supaya kerajaan memberikan 
perhatian kepada perkara ini.   

MTEN Tuan Yang di-Pertua, saya cukup puji Majlis Tindakan Ekonomi Negara 
ini, kerana bukan sahaja telah menyelamatkan negara tetapi banyak hasil kajian yang 
telah dibuat oleh MTEN.  Malangnya, saya ingat Ahli-ahli Parlimen banyak tidak 
mendapat hasil-hasil kajian ini.  Barangkali MTEN boleh timbangkan sama ada 
meletakkan di Perpustakaan Parlimen ataupun memastikan bahawa Ahli-ahli Parlimen 
boleh mendapat access kepada hasil-hasil kajian ini.  Saya hanya dapat tahu melalui 
Internet memang banyak  kajian yang begitu baik sekali yang dibuat oleh MTEN.   

Saya hanya hendak minta Tuan Yang di-Pertua supaya MTEN mengkaji, 
meneliti dan melihat ekonomi Malaysia ini secara keseluruhan, menghadapi realiti 
keadaan semasa.  Hari ini saya lihat kadar faedah di Amerika telah naik.  Saya tidak 
tahu bagaimana kesannya kepada ekonomi dunia keseluruhannya.  Tetapi saya yakin 
pembekalan wang di Amerika akan berkurangan.  Barangkali salah satu langkah yang 
akan diambil oleh Amerika ialah untuk dumping, untuk melambakkan barang-barang 
mereka.  Di mana mereka hendak lambakkan.  Tidak lain tidak bukan di pasaran 
negara-negara yang sedang membangun.  Malaysia sudah tentu akan menghadapi 
keadaan ini dan dumping ini Tuan Yang di-Pertua, kalau tidak dikawal ianya akan 
memberi kesan kepada industri-industri tempatan.  Saya ambil contoh dalam bidang 
sanitary wares dengan izin.  Alat-alat kegunaan rumah tangga, digunakan di bilik mandi 
dan sebagainya yang dibuat daripada bata ini. Kalau tidak dikawal, saya ingat 
kebanyakan syarikat-syarikat (factories) yang membuat barang yang sama di negara ini 
akan terpaksa ditutup kerana dumping ini dan kita hendak sekat pun kita di bawah 
Perjanjian WTO, tetapi kita mesti ada cara untuk melihat ekonomi Malaysia ini secara 
keseluruhannya.  

 Saya sebut dalam Ucapan Bajet saya baru-baru ini tentang satu tajuk yang 
amat tidak popular iaitu pegging US Dollar, duit Amerika dengan kita ini.  Saya minta 
MTEN supaya mengambil sikap yang lebih berani meneliti, tidak ada emosi dalam 
perkara ini.  Kalau kita rasa betul-betul, kita teruskan pegging ini memberi manfaat 
kepada ekonomi negara, okay kita teruskan.  Tetapi kalau ianya boleh menyebabkan 
kita menghadapi masalah kemudian, saya kira MTEN mesti berani untuk 
mencadangkan kepada kerajaan apa langkah yang perlu kita ambil supaya jangan nanti 
kita terperangkap.   

Saya bimbang Tuan Pengerusi kerana kalau hendak bercakap dari segi FDI 
ataupun pelaburan dari luar negara, mereka ini sudah ada portfolio masing-masing, dia 
hanya melihat mana negara dia hendak pergi.  Dia tengok Malaysia okay, duit dia 
masih dipeg, masih ada exchange control.  Dia ada pilihan lain, dia boleh pergi ke 
South Korea, dia boleh pergi ke Thailand, dia boleh pergi ke Indonesia dan keadaan 
politik Indonesia hari ini, bila Presiden baru ini akan lebih stabil, ekonomi akan lebih 
mantap.  Dia boleh pergi ke Singapura, boleh pergi ke negara lain.  

 Saya bimbang nanti, kita bila sudah tengok semua pelabur ini sudah pergi ke 
negara-negara ini, baru kita kata kita hendak unpeg.  Jadi kita sentiasa lambat, sentiasa 
terperangkap, bila kita sudah terperangkap baru kita hendak ambil tindakan.  Mengapa 
tidak kita fikirkan terlebih dahulu, hadapi realiti dunia semasa, itu maksud saya.  Saya 
bukan menyarankan supaya hari besok kita hapuskan exchange control ini tetapi kalau 
kita lihat ia berbahaya kepada negara dan langkah lain yang boleh diambil, boleh 



Saya pernah sebut dalam soal air dahulu. Hari ini kita lihat negeri-negeri hendak naikkan tarif air, sedangkan tujuan kita bila kita menswastakan air ini kita hendak pertama air lebih murah dan kualiti air yang dibekalkan juga lebih baik. Tetapi kalau harga air semakin naik dan kualiti pun tidak baik, pada saya penswastaan tidak mencapai matlamat. Saya pernah sebut Tuan Yang di-Pertua, negara-negara maju yang mengamalkan penswastaan ini, syarikat-syarikat yang diswastakan itu menyumbang beratus-ratus bilion ringgit kepada kerajaan. Kita tidak sampai RM30 bilion pun dapat disumbangkan. Ertinya dasar penswastaan kita setakat ini tidak mewujudkan kecekapan dan tidak memberi manfaat sebaiknya kepada rakyat. Saya harap supaya kita dapat tubuhkan jawatankuasa pemantau ini Tuan Yang di-Pertua iaitu regulators ini. Negara-negara maju yang mengamalkan penswastaan ini mereka ada regulators ini, ada expertnya dalam bidang penswastaan ini dan mereka ini akan menilai, kalau penswastaan itu memberi manfaat kepada rakyat, meningkatkan kecekapan, harga semakin murah, okey jalan. Kalau ia tidak meningkatkan kecekapan rakyat terpaksa menanggung kos beban yang lebih tinggi ertinya tidak perlu kita menswastakan. Jadi ini saya minta supaya kerajaan memberikan perhatian kepada perkara ini. MTEN Tuan Yang di-Pertua, saya cukup puji Majlis Tindakan Ekonomi Negara ini, kerana bukan sahaja telah menyelamatkan negara tetapi banyak hasil kajian yang telah dibuat oleh MTEN. Malangnya, saya ingat Ahli-ahli Parlimen banyak tidak mendapat hasil-hasil kajian ini. Barangkali MTEN boleh timbangkan sama ada meletakkan di Perpustakaan Parlimen ataupun memastikan bahawa Ahli-ahli Parlimen boleh mendapat access kepada hasil-hasil kajian ini. Saya hanya dapat tahu melalui Internet memang banyak kajian yang begitu baik sekali yang dibuat oleh MTEN. Saya hanya hendak minta Tuan Yang di-Pertua supaya MTEN mengkaji, meneliti dan melihat ekonomi Malaysia ini secara keseluruhan, menghadapi realiti keadaan semasa. Hari ini saya lihat kadar faedah di Amerika telah naik. Saya tidak tahu bagaimana kesannya kepada ekonomi dunia keseluruhannya. Tetapi saya yakin pembekalan wang di Amerika akan berkurangan. Barangkali salah satu langkah yang akan diambil oleh Amerika ialah untuk dumping, untuk melambakkan barang-barang mereka. Di mana mereka hendak lambakkan. Tidak lain tidak bukan di pasaran negara-negara yang sedang membangun. Malaysia sudah tentu akan menghadapi keadaan ini dan dumping ini Tuan Yang di-Pertua, kalau tidak dikawal ianya akan memberi kesan kepada industri-industri tempatan. Saya ambil contoh dalam bidang sanitary wares dengan izin. Alat-alat kegunaan rumah tangga, digunakan di bilik mandi dan sebagainya yang dibuat daripada bata ini. Kalau tidak dikawal, saya ingat kebanyakan syarikat-syarikat (factories) yang membuat barang yang sama di negara ini akan terpaksa ditutup kerana dumping ini dan kita hendak sekat pun kita di bawah Perjanjian WTO, tetapi kita mesti ada cara untuk melihat ekonomi Malaysia ini secara keseluruhannya. Saya sebut dalam Ucapan Bajet saya baru-baru ini tentang satu tajuk yang amat tidak popular iaitu pegging US Dollar, duit Amerika dengan kita ini. Saya minta MTEN supaya mengambil sikap yang lebih berani meneliti, tidak ada emosi dalam perkara ini. Kalau kita rasa betul-betul, kita teruskan pegging ini memberi manfaat kepada ekonomi negara, okay kita teruskan. Tetapi kalau ianya boleh menyebabkan kita menghadapi masalah kemudian, saya kira MTEN mesti berani untuk mencadangkan kepada kerajaan apa langkah yang perlu kita ambil supaya jangan nanti kita terperangkap. Saya bimbang Tuan Pengerusi kerana kalau hendak bercakap dari segi FDI ataupun pelaburan dari luar negara, mereka ini sudah ada portfolio masing-masing, dia hanya melihat mana negara dia hendak pergi. Dia tengok Malaysia okay, duit dia masih dipeg, masih ada exchange control. Dia ada pilihan lain, dia boleh pergi ke South Korea, dia boleh pergi ke Thailand, dia boleh pergi ke Indonesia dan keadaan politik Indonesia hari ini, bila Presiden baru ini akan lebih stabil, ekonomi akan lebih mantap. Dia boleh pergi ke Singapura, boleh pergi ke negara lain. Saya bimbang nanti, kita bila sudah tengok semua pelabur ini sudah pergi ke negara-negara ini, baru kita kata kita hendak unpeg. Jadi kita sentiasa lambat, sentiasa terperangkap, bila kita sudah terperangkap baru kita hendak ambil tindakan. Mengapa tidak kita fikirkan terlebih dahulu, hadapi realiti dunia semasa, itu maksud saya. Saya bukan menyarankan supaya hari besok kita hapuskan exchange control ini tetapi kalau kita lihat ia berbahaya kepada negara dan langkah lain yang boleh diambil, boleh.